ประกาศกระทรวงการคลังประกาศกระทรวงการคลังเรื่อง หลักเกณฑ์ วิธีการและเงื่อนไขในการอนุญาตประกอบธุรกิจข้อมูลเครดิต อาศัยอำนาจตามความในมาต.รา๕ และมาตรา ๖ แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕รัฐมนตรีว่าการกระทรวงการคลังกำหนดหลักเกณฑ์ วิธีการ และเงื่อนไขในการขอรับความเห็นชอบจัดตั้งบริษัทข้อมูลเครดิตการขอรับใบอนุญาต และการออกใบอนุญาตประกอบธุรกิจข้อมูลเครดิตไว้ ดังต่อไปนี้ข้อ๑ ในประกาศนี้บริษัทหมายความว่าบริษัทจำกัดตามประมวลกฎหมายแพ่งและพาณิชย์หรือบริษัทมหาชนจำกัดตามกฎหมายว่าด้วยบริษัทมหาชนจำกัดบริษัทข้อมูลเครดิต หมายความว่าบริษัทที่ได้รับใบอนุญาตให้ประกอบธุรกิจข้อมูลเครดิตรัฐมนตรี หมายความว่ารัฐมนตรีว่าการกระทรวงการคลังหมวด ๑การขอความเห็นชอบในการจัดตั้งบริษัทประกอบธุรกิจข้อมูลเครดิต ข้อ๒บริษัทที่จะประกอบธุรกิจข้อมูลเครดิต ต้องมีคุณสมบัติ ดังนี้(๑)มีทุนจดทะเบียนซึ่งชำระแล้วไม่น้อยกว่าหนึ่งล้านบาท(๒)มีวัตถุประสงค์เพื่อการประกอบธุรกิจข้อมูลเครดิตตามพระราชบัญญัติการประกอบธุรกิจข้อมูลเครดิตพ.ศ. ๒๕๔๕ข้อ๓ให้ผู้ที่ประสงค์จะจัดตั้งบริษัทขึ้นใหม่เพื่อประกอบธุรกิจข้อมูลเครดิตให้ยื่นคำขอรับความเห็นชอบในการจัดตั้งบริษัทขึ้นใหม่เพื่อประกอบธุรกิจข้อมูลเครดิตต่อรัฐมนตรี ผ่านสำนักงานเศรษฐกิจการคลังคำขอตามวรรคหนึ่งอย่างน้อยต้องมีรายการดังต่อไปนี้(๑) วันเดือน ปี ที่ยื่นคำขอ(๒)ชื่อของบริษัทที่จะจัดตั้ง สถานที่ตั้งสำนักงานใหญ่ หรือสำนักงานสาขา (ถ้ามี)(๓)ชื่อและประวัติของผู้เริ่มก่อการหรือผู้เริ่มจัดตั้ง(๔)โครงสร้างการถือหุ้นในบริษัทที่จะตั้งขึ้นใหม่ โดยระบุรายชื่อ สัญชาติและจำนวนหุ้นของผู้ที่จะถือหุ้นในแต่ละรายรวมถึงร้อยละของจำนวนหุ้นที่จะถือดังกล่าวเทียบกับจำนวนหุ้นทั้งหมด(๕) โครงสร้างของบริษัทที่จะจัดตั้ง(๖)แผนงานเกี่ยวกับการประกอบธุรกิจข้อมูลเครดิต โดยต้องแสดงข้อมูล ดังต่อไปนี้(ก)ความพร้อมของระบบงานในการปฏิบัติการหรือการให้บริการในการประกอบธุรกิจข้อมูลเครดิต(ข)แผนอัตรากำลังบุคลากร(ค)นโยบายในการบริหาร(ง)มาตรการควบคุมภายในโดยให้ระบุถึงมาตรการป้องกันมิให้พนักงานหรือผู้แสวงหาประโยชน์จากข้อมูลที่ได้รับจากการปฏิบัติหน้าที่(๗)รายชื่อ ตำแหน่งประวัติการศึกษาและประวัติการทำงานของผู้ที่จะได้รับการแต่งตั้งให้เป็นกรรมการและผู้บริหารของบริษัทที่จะจัดตั้งข้อ๔ เมื่อสำนักงานเศรษฐกิจการคลังได้รับคำขอรับความเห็นชอบพร้อมเอกสารหลักฐานครบถ้วนแล้วให้สำนักงานเศรษฐกิจการคลังพิจารณาคำขอรับความเห็นชอบการจัดตั้งบริษัทขึ้นใหม่และเสนอให้รัฐมนตรีพิจารณาให้ความเห็นชอบการจัดตั้งบริษัทเมื่อรัฐมนตรีให้ความเห็นชอบให้ผู้อำนวยการสำนักงานเศรษฐกิจการคลังมีหนังสือแจ้งผลการพิจารณาของรัฐมนตรีแก่ผู้ยื่นคำขอภายในสิบห้าวันนับแต่วันที่รัฐมนตรีให้ความเห็นชอบเพื่อผู้ยื่นคำขอรับความเห็นชอบนำไปใช้ประกอบในการยื่นขอจดทะเบียนจัดตั้งบริษัทต่อไป ทั้งนี้ ให้ยื่นคำขอจดทะเบียนภายในสามสิบวันนับจากวันที่ในหนังสือแจ้งผลการพิจารณาในกรณีที่ผู้ยื่นขอรับความเห็นชอบการจัดตั้งบริษัทไม่อาจปฏิบัติตามระยะเวลาที่กำหนดตามวรรคหนึ่งได้ให้ยื่นคำร้องขอต่อผู้อำนวยการสำนักงานเศรษฐกิจการคลังโดยแสดงเหตุผลและความจำเป็นก่อนสิ้นระยะเวลาดังกล่าวไม่น้อยกว่าสิบห้าวันในการนี้ผู้อำนวยการสำนักงานเศรษฐกิจการคลังจะมีคำสั่งขยายระยะเวลาได้ไม่เกินสามสิบวันในกรณีที่ผู้ยื่นขอรับความเห็นชอบการจัดตั้งบริษัทไม่ดำเนินการภายในระยะเวลาที่กำหนดตามวรรคหนึ่งหรือวรรคสองให้ผู้อำนวยการสำนักงานเศรษฐกิจการคลังจำหน่ายคำขอนั้นเสียหมวด ๒การขอรับใบอนุญาตประกอบธุรกิจข้อมูลเครดิต ข้อ๕เมื่อผู้ได้รับความเห็นชอบในการจัดตั้งบริษัทได้จดทะเบียนต่อกระทรวงพาณิชย์แล้วให้ยื่นคำขอรับใบอนุญาตประกอบธุรกิจข้อมูลเครดิตต่อรัฐมนตรีผ่านสำนักงานเศรษฐกิจการคลังภายในหกสิบวันนับแต่วันที่จดทะเบียนจัดตั้งบริษัทโดยมีเอกสารหลักฐาน ดังต่อไปนี้(๑)สำเนาใบสำคัญและหนังสือรับรองของนายทะเบียนห้างหุ้นส่วนบริษัทหรือนายทะเบียนตามกฎหมายว่าด้วยบริษัทมหาชนจำกัดแล้วแต่กรณี(๒)สำเนาหนังสือบริคณห์สนธิของบริษัท(๓)สำเนารายงานการประชุมตั้งบริษัท(๔)สำเนาข้อบังคับของบริษัท(๕)สำเนาทะเบียนผู้ถือหุ้นของบริษัท(๖)หนังสือรับรองของนายทะเบียนห้างหุ้นส่วนบริษัทแสดงทุนจดทะเบียนของบริษัทจำกัดที่ยื่นคำขอจดทะเบียนหรือหนังสือรับรองของนายทะเบียนตามกฎหมายว่าด้วยบริษัทมหาชนจำกัดแสดงทุนจดทะเบียนและจำนวนหุ้นที่เรียกชำระแล้วของบริษัทมหาชนจำกัดที่ยื่นคำขอจดทะเบียนแล้วแต่กรณีในกรณีที่ผู้ยื่นขอรับใบอนุญาตประกอบธุรกิจข้อมูลเครดิตไม่อาจปฏิบัติตามระยะเวลาที่กำหนดตามวรรคหนึ่งได้ให้ยื่นคำร้องขอต่อผู้อำนวยการสำนักงานเศรษฐกิจการคลังโดยแสดงเหตุผลและความจำเป็นก่อนสิ้นระยะเวลาดังกล่าวไม่น้อยกว่าสิบห้าวันในการนี้ผู้อำนวยการสำนักงานเศรษฐกิจการคลังจะมีคำสั่งขยายระยะเวลาได้ไม่เกินสามสิบวันในกรณีที่บริษัทดังกล่าวไม่ดำเนินการภายในระยะเวลาที่กำหนดตามวรรคหนึ่งหรือวรรคสองให้ถือว่าบริษัทดังกล่าวไม่ประสงค์จะประกอบธุรกิจข้อมูลเครดิตและให้ผู้อำนวยการสำนักงานเศรษฐกิจการคลังจำหน่ายคำขอนั้นเสียข้อ๖เมื่อรัฐมนตรีพิจารณาอนุญาตประกอบธุรกิจข้อมูลเครดิตแล้วให้ออกใบอนุญาตประกอบธุรกิจข้อมูลเครดิตตามแบบแนบท้ายประกาศนี้และให้ผู้ประกอบธุรกิจข้อมูลเครดิตแสดงใบอนุญาตประกอบธุรกิจข้อมูลเครดิตหรือใบแทนใบอนุญาตไว้ ณ สำนักงานในที่เปิดเผยซึ่งเห็นได้ง่ายข้อ ๗ผู้ที่ประกอบธุรกิจข้อมูลเครดิตหรือกิจการอื่นในลักษณะทำนองเดียวกันอยู่ก่อนวันที่พระราชบัญญัติการประกอบธุรกิจข้อมูลเครดิตพ.ศ. ๒๕๔๕มีผลใช้บังคับ ให้ยื่นคำขอรับใบอนุญาตพร้อมเอกสารหลักฐานตามข้อ ๓ และข้อ ๕ต่อรัฐมนตรีผ่านสำนักงานเศรษฐกิจการคลังข้อ๘ ให้กำหนดค่าธรรมเนียมตามอัตราดังนี้(๑)ใบอนุญาตประกอบธุรกิจข้อมูลเครดิต ฉบับละ ๑๐๐,๐๐๐บาท(๒)ค่าธรรมเนียมการประกอบธุรกิจข้อมูลเครดิต ปีละ ๑๐๐,๐๐๐บาท โดยให้ผู้ได้รับอนุญาตชำระค่าธรรมเนียมใบอนุญาตในวันที่ได้รับอนุญาตและให้ชำระค่าธรรมเนียมในอัตราที่กำหนดก่อนวันตรงกับวันที่ได้รับอนุญาตในปีแรกในกรณีที่ผู้ประกอบธุรกิจข้อมูลเครดิตไม่ชำระค่าธรรมเนียมภายในระยะเวลาที่กำหนดหรือชำระไม่ครบถ้วนตามประกาศนี้ให้ชำระค่าธรรมเนียมเพิ่มร้อยละสองต่อเดือนของค่าธรรมเนียมค้างชำระเศษของเดือนให้นับเป็นหนึ่งเดือน ทั้งนี้จนกว่าจะได้รับชำระค่าธรรมเนียมครบถ้วนแล้วประกาศนี้ให้มีผลใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓๐ เมษายน พ.ศ. ๒๕๔๖ร้อยเอก สุชาติ เชาว์วิศิษฐรัฐมนตรีว่าการกระทรวงการคลังวฤษาย์/ผู้จัดทำ๒๑ ตุลาคม ๒๕๕๒[๑] ราชกิจจานุเบกษา.เล่ม /ตอนที่ พ๕๐ง/หน้า ๕/๓๐ เมษายน ๒๕๔๖